
ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση προγράμματος επιχορήγησης νέων ελεύθε¬ 
ρων επαγγελματιών έτους 2005 στην Κοινωνία 
της Πληροφορίας. 1 

Πρόγραμμα Επιχορήγησης Νέων Ελεύθερων Επαγ- 
γελματιών Γυναικών του ΠΕΠ Πελοποννήσου. 2 

Α ΠΟΦΑΣΕΙ Σ 

Αριθμ. 32757 (1) 


Έγκριση προγράμματος επιχορήγησης νέων ελεύθε¬ 
ρων επαγγελματιών έτους 2005 στην Κοινωνία της 
Πληροφορίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 της α.δ. 63/2005 (ΦΕΚ 
Α 98). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του ν.2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38 του ν. 2224/1994. 

5. Τις διατάξεις του π.δ. 245/1986 (ΦΕΚ 117/Α') καθώς 
και την υπ’ αριθμ. 3127/20.10.1997 γνωμοδότηση της Νο¬ 
μικής Υπηρεσίας του ΟΑΕΔ σχετικά με την επιχορήγηση 
ελευθερίων επαγγελμάτων. 

6. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

7. Τις διατάξεις του άρθρου 29 του ν. 1262/1982 «Για 
την παροχή κινήτρων ενίσχυσης της οικονομικής και 
περιφερειακής ανάπτυξης της χώρας και τροποποίη¬ 
ση συναφών διατάξεων» όπως τροποποιήθηκε με τα 
άρθρα 6 και 7 του ν. 1836/1989 και το άρθρο 6 του ν. 
2434/1996. 

8. Την υπ’ αριθμ. Ο (2001)551/14.3.2001 απόφαση της Ευ¬ 


ρωπαϊκής Επιτροπής περί έγκρισης του Ε.Π. «Κοινωνία 
της Πληροφορίας», με ΑΒΙΝΟΟ 2000/ΘΒ/16/1/ΡΟ/023 στα 
πλαίσια του Γ' Κοινοτικού Πλαισίου Στήριξης. 

9. Την υπ’ αριθμ. 151580/ΚτΠ 1241-Β/4.3.2005 απόφα¬ 
ση ένταξης του προγράμματος που αναφέρεται στο 
θέμα στο Ε.Π. «Κοινωνία της Πληροφορίας», Μέτρο 3.5 
«Προώθηση της Απασχόλησης στην Κοινωνία της Πλη¬ 
ροφορίας», κατηγορία πράξης 2 «Προώθηση επιχειρη¬ 
ματικότητας με χρήση ΤΠΕ». 

10. Την υπ’ αριθμ. 2843/40/26.10.2004 απόφαση του 
Δ.Σ. του ΟΑΕΔ (αριθμ. Συνεδρ.40/26.10.2004) που μας 
διαβιβάσθηκε από τον ΟΑΕΔ με το υπ’ αριθμ. Β127960/ 
1.11.2004 έγγραφό του. 

11. Την υπ’ αριθμ. 16963/ΔΕ 2882/4.5.2005 απόφαση του 
Υπουργού Οικονομίας και Οικονομικών, με την οποία 
εγκρίθηκε η ένταξη στο Πρόγραμμα Δημοσίων Επενδύ¬ 
σεων (Π.Δ.Ε.) 2005, στη ΣΑΕ 034/3 του Προγράμματος 
Επιχορήγησης Νέων Ελεύθερων Επαγγελματιών έτους 
2005 στην Κοινωνία της Πληροφορίας. 

12. Το γεγονός ότι από τις διατάξεις της παρούσας 
Υπουργικής απόφασης προκαλείται δαπάνη σε βάρος 
του Κρατικού προϋπολογισμού και ως εκ τούτου εμπί¬ 
πτει στις διατάξεις της παρ. 3 του άρθρου 22 του ν. 
2362/1995 (περί Δημοσίου Λογιστικού), αποφασίζουμε: 

Καταρτίζουμε Πρόγραμμα επιχορήγησης χιλίων επτα¬ 
κοσίων (1.700) νέων ελευθέρων επαγγελματιών (ΝΈΈ.) 
ηλικίας 18-64 ετών στην Κοινωνία της Πλροφορίας (ΚτΠ), 
με διακριτικό τίτλο «Πρόγραμμα ν.Ε.Ε. 2005, ΚτΠ». 

Οι θέσεις του προγράμματος θα κατανεμηθούν σε 
τοπικό επίπεδο ανάλογα με τις ανάγκες της κάθε πε¬ 
ριοχής και σύμφωνα με προτεραιότητες της πολιτικής 
απασχόλησης, με δυνατότητα ανακατανομής των θέσε¬ 
ων, για την επίτευξη του στόχου του προγράμματος με 
απόφαση του Διοικητικού Συμβουλίου του ΟΑΕΔ. 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των ανέργων που αποφασί¬ 
ζουν να δημιουργήσουν τη δική τους μικρή επιχείρηση 
στους τομείς Πληροφορικής, Τηλεπικοινωνιών και Τη¬ 
λεματικής. Για την επίτευξη του σκοπού του προγράμ¬ 
ματος, οι ενδιαφερόμενοι άνεργοι δύνανται, αν αυτό 
κρίνεται αναγκαίο μετά την αξιολόγηση τους μέσω της 
εξατομικευμένης προσέγγισης, να υπαχθούν σε προ¬ 
γράμματα βραχυχρόνιας κατάρτισης, προκειμένου να 
ενισχυθούν. 

Οι ενδιαφερόμενοι άνεργοι πρέπει να δημιουργήσουν 
επιχείρηση στα ακόλουθα πεδία: 

Α. ΠΛΗΡΟΦΟΡΙΚΗ: Ορθολογική μηχανική επεξεργασία 
δεδομένων με ηλεκτρονικούς υπολογιστές, δηλαδή απο¬ 
θήκευση, ταξινόμηση, ανάκληση και μετάδοση δεδομέ¬ 
νων, καθώς και αξιοποίησή τους σε ποικίλες εφαρμογές 
ή για την παροχή πληροφοριών. 

Β. ΤΗΛΕΠΙΚΟΙΝΩΝΙΕΣ: Σύνδεση με τη βοήθεια ειδικών 
συσκευών (ενσύρματων, ραδιοηλεκτρικών, ηλεκτρομα- 
γνητικών κ.λ.π.), που εξασφαλίζουν την ανταλλαγή μη¬ 
νυμάτων και πληροφοριών. 

Γ. ΤΗΛΕΜΑΤΙΚΗ: Το σύνολο των τεχνικών μεθόδων και 
των υπηρεσιών που συνδυάζουν τις δυνατότητες της 
πληροφορικής και των τηλεπικοινωνιακών δικτύων. 

Στα ανωτέρω περιλαμβάνεται και ο αυτοματισμός 
γραφείου. 

Ενδεικτικά αναφέρονται οι ακόλουθες κατηγορίες 
επαγγελματιών που θα δημιουργήσουν επιχειρήσεις 
στους τομείς της ειδικότητάς τους, ώστε το αντικείμε¬ 
νο δραστηριότητας της επιχείρησής τους να εντάσσε¬ 
ται στους τομείς Πληροφορικής, Τηλεπικοινωνιών και 
Τηλεματικής: 

• Λογισμικό (δοΐΙνναΓθ): Γεωπληροφορικός (Γεωγραφι- 
κά συστήματα πληροφοριών - ΘΙ3), Πληροφορικός 
οικονομίας και διοίκησης, Πληροφορικός πολυμέσων, 
Πληροφορικός-Προγραμματιστής, Πληροφορικός- 
Αναλυτής, Πληροφορικός τηλεπικοινωνιών και δι¬ 
κτύων, Τεχνικός γεωγραφικών συστημάτων, Τεχνικός 
πληροφορικής, Τεχνικός πληροφορικής με πολυ¬ 
μέσα, Τεχνικός τηλεπικοινωνιών, Τεχνικός δικτύων, 
Τεχνικός τηλεπληροφορικής, Τεχνίτης ασφάλειας 
συστημάτων Η/Υ, Τεχνίτης διαδικτύου, Τεχνίτης 
-Διαχειριστής βάσεων δεδομένων, Τεχνίτης - Δια¬ 
χειριστής δικτύων, Τηλεπληροφορικός. 

• Υλισμικό (Ηαΐ'άνναΐ'θ): Πληροφορικός αυτοματισμών, 
Πληροφορικός βιομηχανίας, Πληροφορικός διαχεί¬ 
ρισης πληροφοριών, Πληροφορικός δικτύων, Πληρο- 
φορικός-Ηλεκτρολόγος Μηχανικός, Πληροφορικός 

- Ηλεκτρονικός, Πληροφορικός - Μηχανικός, Πληρο¬ 
φορικός Ρομποτικής, Πληροφορικός - Σχεδιαστής, 
Τεχνικός αυτοματισμών, Τεχνικός βιομηχανικού λο¬ 
γισμικού, Τεχνικός δικτύων, Τεχνικός ηλεκτρονικών 
μηχανών γραφείου, Τεχνικός ηλεκτρονικών μικροσυ- 
σκευών, Τεχνικός ιατρικής πληροφορικής, Τεχνίτης 

- Ηλεκτρονικός επικοινωνιών, Τεχνίτης - Ηλεκτρονι¬ 
κός μηχανών και συσκευών, Τεχνίτης Η/Υ, Τεχνίτης 
Η/Υ και δικτύων. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΤΟΥ ΠΡΟΓΡΑΜ¬ 
ΜΑΤΟΣ 

Από τις 1700 θέσεις: 

• ποσοστό τουλάχιστον 65% του προγράμματος θα 
καλυφθεί στο πλαίσιο της πολιτικής πρόληψης της μα¬ 
κροχρόνιας ανεργίας και θα αφορά: 

- Ανέργους νέους και νέες ηλικίας 18-25 ετών οι οποίοι 
είναι εγγεγραμμένοι άνεργοι έως 6 μήνες στα μητρώα 
ανέργων του Ο.Α.Ε.Δ. 

- Ανεργους -ες ηλικίας 26-64 ετών οι οποίοι είναι εγ¬ 
γεγραμμένοι άνεργοι έως 12 μήνες στα μητρώα ανέργων 
του Ο.Α.Ε.Δ. 

• ποσοστό μέχρι 35% θα καλυφθεί στο πλαίσιο της 
πολιτικής καταστολής της μακροχρόνιας ανεργίας και 
θα αφορά: 

- Ανεργους νέους και νέες 18-25 ετών οι οποίοι είναι 


εγγεγραμμένοι άνεργοι τουλάχιστον 6 μήνες στα μη¬ 
τρώα ανέργων του Ο.Α.Ε.Δ. 

-Ανεργους-ες ηλικίας 26-64 ετών οι οποίοι είναι εγ¬ 
γεγραμμένοι άνεργοι τουλάχιστον 12 μήνες στα μητρώα 
ανέργων του Ο.Α.Ε.Δ. 

• Θα τηρηθεί προτεραιότητα στην κάλυψη, σύμφωνα 
με την οποία, ποσοστό 60% των θέσεων θα καλυφθούν 
από γυναίκες 

• Δύνανται να υπαχθούν στο πρόγραμμα μέχρι και 3 
(τρία) μέλη εταιρειών: 

- Ομορρύθμων (Ο.Ε.) 

- Ετερορρύθμων (Ε.Ε.), μόνο για τα ομόρρυθμα μέλη 
τους 

- ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσο¬ 
στό 25% στο εταιρικό κεφάλαιο. 

- Αστικών μη κερδοσκοπικών εταιριών. 

• Δύνανται να υπαχθούν στο πρόγραμμα μέχρι και 
πέντε (5) μέλη Συνεταιρισμών. 

• Επιπλέον για την ένταξή τους στο Πρόγραμμα οι 
ενδιαφερόμενοι θα πρέπει να πληρούν κριτήρια σχετικά 
με το εκπαιδευτικό τους επίπεδο, την επαγγελματική 
εμπειρία τους και την εντοπιότητα (έδρα/τόπος λειτουρ¬ 
γίας της επιχείρησης), που θα καθοριστούν με εγκύκλιο 
του ΟΑΕΔ. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

2.1 Επαγγέλματα που απαιτούν την ύπαρξη κενής ορ¬ 
γανικής θέσης και συνεπώς η δημιουργία επιχείρησης 
δεν εξαρτάται από την απόφαση και την πρωτοβουλία 
του ενδιαφερομένου, που θα μπορούσε να ενισχυθεί με 
την παροχή της επιχορήγησης. 

2.2 Όσοι δημιουργούν εποχικές επιχειρήσεις, φρο¬ 
ντιστήρια και γενικότερα εκπαιδευτικές μονάδες και 
μονάδες επαγγελματικής κατάρτισης, ίπίθίτίθΐ-οαΐό, επι¬ 
χειρήσεις που λειτουργούν αποκλειστικά και μόνο τις 
βραδινές ώρες (10 μ.μ. - 6 π.μ.), καθώς και γενικότερα 
επιχείρηση που δεν αποβλέπει σε υποστήριξη άλλων 
επιχειρήσεων με χρήση πληροφορικής-τηλεπικοινωνι- 
ών-τηλεματικής, αλλά απλά χρησιμοποιεί τις σχετικές 
τεχνολογίες για τη δική της λειτουργία. 

2.3 Ανώνυμες Εταιρείες (Α.Ε.) 

2.4 Όσοι ζητούν να ενταχθούν στο πρόγραμμα με δρα¬ 
στηριότητα όμοια (ή στον ίδιο χώρο) με αυτή που είχε 
επιχείρηση η οποία διέκοψε τη λειτουργία της και ανήκε 
σε συγγενικό τους πρόσωπο εξ αίματος ή αγχιστείας 
Α' Βαθμού ή οι σύζυγοί τους κατά τους τελευταίους 
δώδεκα (12) μήνες πριν την έναρξη της επιχείρησης τους 
στη Δ.Ο.Υ., εκτός των περιπτώσεων στις οποίες ο προη¬ 
γούμενος ιδιοκτήτης συνταξιοδοτήθηκε ή απεβίωσε. 

2.5 Όσοι είχαν άλλη επιχείρηση κατά τους έξι (6) μή¬ 
νες πριν από τη νέα έναρξη επιτηδεύματος στη Δ.Ο.Υ., 
καθώς και αυτοί που έχουν επιχορηγηθεί στο παρελ¬ 
θόν, ανεξάρτητα χρονικής περιόδου είτε από το γενικό 
Πρόγραμμα των Νέων Ελευθέρων Επαγγελματιών είτε 
από αντίστοιχο εξειδικευμένο Πρόγραμμα (στον τομέα 
Πολιτισμού, Περιβάλλοντος κ.λπ.). 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Η διαδικασία υπαγωγής στο πρόγραμμα, περιλαμβάνει 
δύο στάδια. Την προέγκριση, δηλαδή την αποδοχή από 
τις Υπηρεσίες του Ο.Α.Ε.Δ. της «αίτησης υπαγωγής στο 
πρόγραμμα - υπεύθυνης δήλωσης» από τον ενδιαφερό- 

μενο και την υπαγωγή, δηλαδή την έκδοση εγκριτικής 
απόφασης από την Υπηρεσία, ύστερα και από τη θετική 
εισήγηση του πρώτου επιτόπιου ελέγχου. 

3.1. ΠΡΟΕΓΚΡΙΣΗ 

Οι προϋποθέσεις υπαγωγής των ενδιαφερομένων 
στο πρόγραμμα στο στάδιο της προέγκρισης είναι οι 
εξής: 

3.1.1. Να έχουν την ιδιότητα του άνεργου και να δια¬ 
θέτουν Δελτίο Ανεργίας σε ισχύ μέχρι την ημερομηνία 
έναρξης της δραστηριότητάς τους. 

3.1.2. Να έχουν συμπληρώσει το τυποποιημένο έντυπο 
εξατομικευμένης παρέμβασης, το οποίο θα είναι υπογε¬ 
γραμμένο από τον εργασιακό σύμβουλο ή τον αρμόδιο 
υπάλληλο και τους ίδιους. 

3.1.3. Να έχουν κάνει έναρξη επιτηδεύματος μετά τη 
διαδικασία της εξατομικευμένης παρέμβασης και υπο¬ 
χρεωτικά από την 1.11.2004 και μετά. 

3.1.4. Να έχουν την Ελληνική υπηκοότητα ή την υπηκο¬ 
ότητα άλλου Κράτους-Μέλους της Ε.Ε. ή να είναι ομο¬ 
γενείς που έχουν δικαίωμα διαμονής και απασχόλησης 
στη χώρα μας. Επίσης, να διαθέτουν αριθμό φορολογι¬ 
κού μητρώου (ΑΦΜ) και να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις. 

3.1.5. Να έχουν υποβάλει τυποποιημένη «αίτηση υπαγω¬ 
γής στο πρόγραμμα - υπεύθυνη δήλωση» στην οποία θα 
δηλώνουν ότι γνωρίζουν και αποδέχονται τη διαδικασία 
και τους όρους ένταξης και συμμετοχής τους στο πρό¬ 
γραμμα, θα περιγράφουν το σχέδιό τους για δημιουργία 
νέας επιχείρησης και θα δηλώνουν τα απαραίτητα στοι¬ 
χεία για την υπαγωγή τους στο Πρόγραμμα. Η αίτηση 
υποβάλλεται στην Υπηρεσία Απασχόλησης του Ο.Α.Ε.Δ. 
του τόπου λειτουργίας της επιχείρησης. Ως τόπος λει¬ 
τουργίας νοείται κατ' αρχήν η έδρα της επιχείρησης και 
σε ειδικές περιπτώσεις θα υποδεικνύεται συγκεκριμένος 
χώρος εγκατάστασής της. 

3.1.6. Να υπάρχουν κενές θέσεις ανά Υπηρεσία, στην 
αρμοδιότητα της οποίας θα λειτουργήσει η επιχείρηση. 
Η αποδοχή της αίτησης από την Υπηρεσία, συνεπάγεται 
προέγκριση και δέσμευση της θέσης. 

3.2 ΥΠΑΓΩΓΗ 

Το δεύτερο στάδιο της διαδικασίας είναι η υπαγωγή 
στο πρόγραμμα, η οποία ολοκληρώνεται με την θετική 
έγκριση του επιτόπιου ελέγχου (στο χώρο της επιχεί¬ 
ρησης) από εκπρόσωπο του Οργανισμού και την έκδοση 
εγκριτικής απόφασης από την Υπηρεσία. Ο πρώτος επι¬ 
τόπιος έλεγχος πραγματοποιείται εντός ενός μηνάς από 
την υποβολή της «αίτησης υπαγωγής στο πρόγραμμα 
- υπεύθυνης δήλωσης», ορίζεται κατόπιν συνεννοήσεως 
με τον αιτούντα και ελέγχονται τα παρακάτω: 

3.2.1. Δελτίο ανεργίας 

3.2.2. Βεβαίωση εξατομικευμένης παρέμβασης. 

3.2.3. Βεβαίωση έναρξης της δραστηριότητας της επι¬ 
χείρησης από τη ΔΟΥ. 

3.2.4. Εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησης τους, αξίας τουλάχιστον ίσης 
με το 40% του ποσού της επιχορήγησης (εμπορεύματα, 
εξοπλισμοί, πρώτες ύλες κ,λ.π). Λογίζονται και τα έξο¬ 
δα ενοικίων. Λογίζονται επίσης τα έξοδα του παιδικού 
σταθμού που τυχόν πληρώνει μια νέα επιχειρηματίας 
για τη φύλαξη των παιδιών της ώστε να μπορεί να 
απασχολείται στην επιχείρηση. Στην περίπτωση που η 


ΝΕΕ έχει ως επαγγελματική έδρα την οικία της (ειδικές 
περιπτώσεις παρ.3.2.9.) λαμβάνεται υπόψη το 1/3 του 
συνόλου των ενοικίων και λειτουργικών δαπανών (ΔΕΗ 
κλπ.) Για τις περιπτώσεις των υποψηφίων που συμμετέ¬ 
χουν στη δημιουργία νέων Εταιριών και Συνεταιρισμών, 
τα εξοφλημένα τιμολόγια ή οι αποδείξεις υπολογίζο¬ 
νται κατά το τμήμα εκείνο το οποίο αντιστοιχεί στη 
συμμετοχή έκαστου των υποψηφίων στο κεφάλαιο της 
Εταιρείας ή του Συνεταιρισμού. 

3.2.5. Καταστατικό σύστασης της Εταιρείας ή του Συ¬ 
νεταιρισμού εφόσον πρόκειται για Εταιρεία ή Συνεται¬ 
ρισμό στον οποίο συμμετέχει ο ενδιαφερόμενος. 

3.2.6. Μισθωτήριο. 

3.2.7. Νόμιμα πιστοποιητικά για την άσκηση του επαγ¬ 
γέλματος του, όπου αυτά απαιτούνται. Τα νόμιμα πιστο¬ 
ποιητικά δύναται να διαθέτει είτε ο ίδιος είτε ένας του¬ 
λάχιστον από τους απασχολουμένους στην επιχείρησή 
του και σε περίπτωση εταιρείας είτε ο ένας τουλάχιστον 
από τους εταίρους που απασχολείται στην εταιρεία είτε 
ένας από τους απασχολουμένους σ'αυτή. 

3.2.8. Να απασχολούνται στην επιχείρησή τους και να 
είναι ασφαλισμένοι κατά κύριο λόγο στον Ασφαλιστικό 
Φορέα που υπάγεται η επιχείρηση. 

3.2.9. Η επιχείρηση να λειτουργεί σε χώρο ανεξάρτητο 
και κατάλληλα διαμορφωμένο (εκτός του χώρου της 
κατοικίας του επαγγελματία), κατά τρόπο ώστε να εξυ¬ 
πηρετεί ικανοποιητικά το σκοπό της. Επιτρέπεται κατ’ 
εξαίρεση η λειτουργία της επιχείρησης σε χώρο εντός 
της οικίας (κατάλληλα διαμορφωμένο)στις περιπτώσεις: 
α)μητέρας παιδιού σε προσχολική ηλικία, β)γυναίκας 
που φροντίζει στην οικία της συγγενείς α'βαθμού με 
αναπηρία, άνω του 70%. Γ ια τις περιπτώσεις αυτές οι 
ενδιαφερόμενες απαιτείται να προσκομίζουν βεβαιώ¬ 
σεις, πιστοποιητικά κλπ. από δημόσιους φορείς. 

3.2.10. Κατά τη διάρκεια του πρώτου ελέγχου, ο αϊτών 
θα πρέπει να παραδώσει φωτοαντίγραφα των παραπά¬ 
νω πιστοποιητικών στον ελεγκτή, προκειμένου αυτά να 
τεθούν στο αρχείο της Υπηρεσίας. 

Σε περίπτωση που συντρέχουν οι προϋποθέσεις υπα¬ 
γωγής και η έκθεση του επιτόπιου ελέγχου είναι θετική, 
ο ενδιαφερόμενος ενημερώνεται για την ένταξή του 
στο πρόγραμμα και καλείται να προσέλθει στην Υπη¬ 
ρεσία, μέσα σε είκοσι (20) ημερολογιακές ημέρες από 
την ημερομηνία γνωστοποίησης της ένταξής του και 
να προσκομίσει α) βεβαίωση φορολογικής και ασφαλι¬ 
στικής ενημερότητας όταν απαιτείται, και β) τιμολόγιο 
που εκδίδεται σύμφωνα με το άρθρ.12 παρ.3 Προεδρικού 
Διατάγματος 186/1992 ΚΒΣ και γ) αριθμό Τραπεζικού 
Λογαριασμού, προκειμένου να του χορηγηθεί η προ¬ 
καταβολή. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο ελεύθερο 
επαγγελματία που υπάγεται στο πρόγραμμα καθορί¬ 
ζεται στα 9.000 ευρώ από τα οποία ποσό ύψους 3.000 
ευρώ καταβάλλεται με την έκδοση της εγκριτικής από¬ 
φασης και τα υπόλοιπα 3.000 ευρώ σε δύο (2) ισόποσες 
εξαμηνιαίες δόσεις των 3.000 ευρώ η κάθε μία, καταβαλ¬ 
λόμενη στο τέλος κάθε εξαμήνου από την υπαγωγή του 
και αφού θα έχει πραγματοποιηθεί τουλάχιστον ένας 
επιτόπιος έλεγχος κατά το ενδιάμεσο χρονικό διάστη¬ 
μα (όπου και διαπιστώνεται η κανονική λειτουργία της 
επιχείρησης). Η διάρκεια της επιχορήγησης για κάθε νέο 
ελεύθερο επαγγελματία που εντάσσεται στο πρόγραμ- 

μα ορίζεται σε δώδεκα (12) μήνες, από την ημερομηνία 
έκδοσης της σχετικής εγκριτικής απόφασης. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το δωδεκάμηνο διάστημα της επιχορήγησης 
ο νέος ελεύθερος επαγγελματίας δεσμεύεται για τα 
εξής: 

5.1. Με τη λήξη του κάθε εξαμήνου, από την ένταξή 
του στο πρόγραμμα και μέσα σε προθεσμία εξήντα (60) 
ημερολογιακών ημερών, υποχρεούται να προσκομίσει: 

5.1.1. Αίτηση στην οποία θα δηλώνει ότι η επιχείρησή 
του λειτουργεί κανονικά και ότι το σύνολο των εσόδων 
και των εξόδων του προαναφερθέντος χρονικού δια¬ 
στήματος είναι τουλάχιστον ίσο με το ήμισυ του ποσού 
της δόσης που πρόκειται να εισπράξει (δηλ. 1.350 ευρώ), 
όπως αυτά εμφανίζονται στα βιβλία εσόδων και εξόδων 
του. Λογίζονται τα έξοδα ενοικίων. Λογίζονται επίσης 
τα έξοδα του παιδικού σταθμού που τυχόν πληρώνει 
μια νέα επιχειρηματίας για τη φύλαξη των παιδιών της 
ώστε να μπορεί να απασχολείται στην επιχείρηση. Στην 
περίπτωση που η ΝΕΕ έχει ως επαγγελματική έδρα την 
οικία της (ειδικές περιπτώσεις παρ.3.2.9.) λαμβάνεται 
υπόψη το 1/3 του συνόλου των ενοικίων και λειτουργικών 
δαπανών (ΔΕΗ κλπ.) 

5.1.2. Βεβαίωση φορολογικής και ασφαλιστικής ενη¬ 
μερότητας όταν απαιτείται, τιμολόγιο και επικυρωμέ¬ 
να φωτοαντίγραφα του βιβλίου εσόδων-εξόδων του 
προηγούμενου εξαμήνου ή βεβαίωση καταβολής Φ.Π.Α. 
στη Δ.Ο.Υ. 

5.2. Ο ενταγμένος στο πρόγραμμα υποχρεούται να 
ενημερώνει την Υπηρεσία εγκαίρως και γραπτώς για 
οποιαδήποτε αλλαγή στα στοιχεία που έχει δηλώσει 
με την αίτηση για ένταξή του. 

5.3. Η επιχείρηση δεν πρέπει να προβεί σε αλλαγή 
έδρας ή τόπου λειτουργίας εκτός των ορίων αρμοδι¬ 
ότητας της Υπηρεσίας στην οποία ο επαγγελματίας 
υπέβαλλε την αίτηση υπαγωγής του, άλλως διακόπτε¬ 
ται η επιχορήγηση με επιστροφή του καταβληθέντος 
ποσού, σύμφωνα με τα οριζόμενα στην παρ.6 

5.4 Η επιχείρηση δεν πρέπει να διακόψει τη λειτουρ¬ 
γία της στο δωδεκάμηνο διάστημα της επιχορήγησης, 
άλλως διακόπτεται η επιχορήγηση με επιστροφή του 
καταβληθέντος ποσού σύμφωνα με τα οριζόμενα στην 
παρ.6 

6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε πληρωμή 
ποσού της επιχορήγησης στον Ν.Ε.Ε., θα εφαρμόζο¬ 
νται οι διατάξεις των παρ. 7 και 8 του άρθρου 29 του 
ν.1262/1982, όπως συμπληρώθηκε από τα άρθρα 6 και 7 
του ν. 1836/1989 και η επιχορήγηση θα διακόπτεται με 
επιστροφή του αναλογούντος ποσού. 

Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυ¬ 
τές αποφαίνεται με αιτιολογημένη απόφασή του για τη 
διακοπή της επιχορήγησης που ο νέος επαγγελματίας 
έχει λάβει από τον ΟΑΕΔ και την επιστροφή: 

- τμήματος του καταβληθέντος ποσού, κατ' αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
δωδεκάμηνου χρόνου επιχορήγησης. 

- ολόκληρου του ποσού σε περίπτωση που διαπιστώ¬ 


νεται μη τήρηση εξ αρχής των όρων και των προϋπο¬ 
θέσεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται μετά από απόφαση του Δ.Σ. 
του Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ. για βεβαίωση και εί¬ 
σπραξη του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για τον επαγγελματία από την ημερομηνία που 
εμφανίσθηκε το πρόβλημα. 

7. ΠΑΡΑΓΡΑΦΗ ΑΞΙΩΣΗΣ 

Εάν ο νέος επαγγελματίας καταθέσει εκπρόθεσμα 
δικαιολογητικά για την καταβολή επιμέρους δόσης, η 
αξίωσή του για το συγκεκριμένο ποσό παραγράφεται 
χωρίς διακοπή της επιχορήγησης, με απόφαση του 
Προϊσταμένου της αρμόδιας Υπηρεσίας Απασχόλησης 
του Οργανισμού, εφόσον η επιχείρηση λειτουργεί και 
εξακολουθούν να τηρούνται οι όροι και προϋποθέσεις 
του Προγράμματος. 

8. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την ένταξη του νέου επαγγελματία στο 
πρόγραμμα, διαπιστωθεί ότι δεν τηρεί τους όρους ή 
τις προϋποθέσεις του, ο Προϊστάμενος της αρμόδιας 
Υπηρεσίας Απασχόλησης με απόφασή του θα ανακαλεί 
την υπαγωγή του επαγγελματία στο πρόγραμμα. 

9. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχό¬ 
λησης, εφόσον αποδεδειγμένα προκύπτουν λόγοι ανω- 
τέρας βίας ή μη υπαιτιότητας του νέου επαγγελματία, 
δύναται με απόφασή του και ύστερα από αίτηση του 
ενδιαφερομένου: 

9.1. να επιμηκύνει την προθεσμία υποβολής δικαιολο- 
γητικών του ενδιαφερομένου για είσπραξη επιμέρους 
δόσης έως εξήντα (60) ημερολογιακές ημέρες. 

9.2. να θεραπεύσει περίπτωση δελτίου ανεργίας που 
δεν είχε θεωρηθεί για διάστημα έως τριάντα (30) ημερο¬ 
λογιακές ημέρες πριν από την έναρξη επιτηδεύματος. 

10. ΕΠΙΛΥΣΗ ΔΙΑΦΟΡΩΝ 

10.1. Οποιαδήποτε διαφορά προκύψει μεταξύ των 
υποψηφίων ή ενταγμένων στο Πρόγραμμα νέων ελεύ¬ 
θερων επαγγελματιών και των Υπηρεσιών του ΟΑΕΔ, 
θα επιλύεται με απόφαση της Ειδικής Επιτροπής που 
συγκροτήθηκε με την υπ’αριθμ.94198/26.6.2003 απόφαση 
του Υπουργού Εργασίας και Κοινωνικών Ασφαλίσεων, 
όπως τροποποιήθηκε από την υπ’αριθμ. 95862/12.10.2004 
απόφαση του Υπουργού Απασχόλησης και Κοινωνικής 
Προστασίας και ισχύει, ύστερα από ένσταση που θα 
υποβάλλει ο ενδιαφερόμενος. 

10.2. Η ένσταση θα υποβάλλεται στην Υπηρεσία στην 
αρμοδιότητα της οποίας υπάγεται η επιχείρηση του ενι- 
στάμενου, μέσα σε τριάντα (30) ημερολογιακές ημέρες 
από την κοινοποίηση της απόρριψης του αιτήματος ή 
της απορριπτικής απόφασης στον ενδιαφερόμενο. 

10.3. Κατά την εξέταση των ενστάσεων, η Ειδική Επι¬ 
τροπή θα συνεκτιμά αν ο άνεργος συμμετείχε σε δρά¬ 
σεις εκπαιδευτικής και τεχνικής στήριξης που χρημα¬ 
τοδοτούνται από την ΚτΠ. Εφόσον η ένσταση αφορά 
περίπτωση που το αντικείμενο δραστηριότητας της 

επιχείρησης δεν είναι σαφές αν εντάσσεται στους το¬ 
μείς Πληροφορικής, Τηλεπικοινωνιών και Τηλεματικής, 
η Ειδική Επιτροπή θα συνεκτιμά αν αποτελεί συνεργία 
με άλλες δράσεις που χρηματοδοτούνται από την ΚτΠ. 
Για τις περιπτώσεις αυτές, εφόσον τις επικαλείται ο 
ενιστάμενος, θα προσκομίζει σχετικά δικαιολογητικά. 

11. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ - ΔΙΑΔΙΚΑΣΙΑ 
- ΚΑΛΥΨΗ ΘΕΣΕΩΝ 

11.1. Η προθεσμία υποβολής των «αιτήσεων υπαγωγής 
στο πρόγραμμα» των υποψηφίων θα καθοριστεί από 
σχετική εγκύκλιο του ΟΑΕΔ. 

11.2. Για θέσεις που θα μείνουν κενές ύστερα από 
την έκδοση των εγκριτικών αποφάσεων, υπάρχει η 
δυνατότητα ανακατανομής των θέσεων, ύστερα από 
απόφαση του Δ.Σ. του ΟΑΕΔ. Για το σκοπό αυτό το 
ΔΣ του ΟΑΕΔ δύναται με απόφαση του να αναστείλει 
προσωρινά την υποβολή αιτήσεων υπαγωγής στις Υπη¬ 
ρεσίες του ΟΑΕΔ. 

11.3. Το Δ.Σ. του ΟΑΕΔ δύναται με ειδικά αιτιολογημένη 
απόφασή του να παρατείνει ή να διακόψει το πρόγραμ¬ 
μα είτε στο σύνολό του είτε σε μεμονωμένες Υπηρεσίες 
Απασχόλησης, για λόγους που αυτό κρίνει. 

11.4. Για κάθε άλλη ενέργεια απαραίτητη για την υλο¬ 
ποίηση του Προγράμματος που δεν καλύπτεται από 
την παρούσα απόφαση, θα εκδίδεται εγκύκλιος της 
Διοίκησης του ΟΑΕΔ. 

12. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ 

12.1. Η αρμόδια Υπηρεσία ΟΑΕΔ υποχρεούται μετά 
από επιτόπιο έλεγχο, που γίνεται σύμφωνα με την αρ.2/ 
34255/0022/6.6.2001 ΚΥΑ, όπως τροποποιήθηκε και ισχύ¬ 
ει, να συντάσσει έκθεση στην οποία θα καταγράφεται 
με λεπτομέρεια αν τηρούνται οι όροι της ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα 
για: 

- Την πιστή τήρηση των Εθνικών και Κοινοτικών Κα¬ 
νόνων στα πλαίσια των οποίων λειτουργεί το πρόγραμ¬ 
μα. 

-Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

Γ ια το σκοπό αυτό, οι έλεγχοι των εκπροσώπων του 
Οργανισμού θα αποτελούν ταυτόχρονα και υπεύθυνες 
δηλώσεις, η ακρίβεια των οποίων θα διαπιστώνεται με 
δευτεροβάθμιους ελέγχους. 

12.2. Οι ελεγχόμενοι Ν.Ε.Ε. υποχρεούνταί: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα 
που αναφέρονται στην παρούσα Υ.Α. για τουλάχιστον 
3 χρόνια από την αποπληρωμή του προγράμματος. 

12.3. Για την ομαλή πορεία των προγραμμάτων και 
την επίτευξη των στόχων τους, θα παρακολουθούνται 
κάθε μήνα: 

- οι δεσμευθείσες θέσεις, οι οποίες προκύπτουν μετά 
την αποδοχή από τις Υπηρεσίες του ΟΑΕΔ, των «αιτή¬ 
σεων υπαγωγής το πρόγραμμα - υπεύθυνων δηλώσεων» 
των ενδιαφερομένων. 

- οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

- η καταβολή των επιχορηγήσεων κ.λπ. 

12.4. Ο νέος ελεύθερος επαγγελματίας υποχρεούται 
στην παροχή στοιχείων στην Υπηρεσία για σκοπούς 


αξιολόγησης του Προγράμματος, ακόμη και μετά το 
πέρας του δωδεκαμήνου της επιχορήγησης και ανε¬ 
ξάρτητα από την εξέλιξή της και τη συνέχιση ή μη της 
λειτουργίας της επιχείρησης. 

13. ΕΛΕΓΚΤΙΚΑ ΟΡΓΑΝΑ 

13.1. Ελέγχους διενεργούν οι υπάλληλοι του ΟΑΕΔ σύμ¬ 
φωνα με τα οριζόμενα στην Κοινή Υπουργική απόφαση 
υπ’ αριθμ. 2/34255/0022/6.6.2001, όπως τροποποιήθηκε 
και ισχύει. 

13.2. Ελεγκτικά Όργανα που αναφέρονται, κατ’ εφαρ¬ 
μογή του ν.2860/14.11.2000. 

13.3. Όργανα της Ευρωπαϊκής Ένωσης και Υπάλληλοι 
του Υπουργείου Οικονομίας και Οικονομικών (ΕΔΕΑ). 

14. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑ¬ 
ΤΟΣ 

Ο ΟΑΕΔ υποχρεούται να εκδώσει εγκύκλιο στην οποία 
θα εξειδικεύεται ο τρόπος εφαρμογής της παρούσας 
απόφασης. 

15. ΚΑΛΥΨΗ ΔΑΠΑΝΗΣ 

Γ ια το πρόγραμμα ν.Ε.Ε. 2005 - ΚτΠ έχει προβλεφθεί 
πίστωση 15.300.000 ευρώ σε βάρος του προϋπολογισμού 
του ΟΑΕΔ, αναλυτικά κατά έτος ως εξής: 

Για το έτος 2005 5.100.000 ευρώ 

Για το έτος 2006 10.200.000 ευρώ 

Για την ανωτέρω δαπάνη έχει υπολογισθεί πίστωση 
10.000.000 ΕΥΡΩ στον προϋπολογισμό του ΟΑΕΔ έτους 
2004 με τα στοιχεία ΚΑΕ 2493 Η 

Όλες οι προαναφερόμενες δαπάνες προβλέπεται να 
συγχρηματοδοτηθούν από την Ευρωπαϊκή Ένωση, στα 
πλαίσια του Ε.Π. «Κοινωνία της Πληροφορίας» του Γ' 
Κοινοτικού Πλαισίου Στήριξης για την Ελλάδα, με τα 
ποσοστά συγχρηματοδότησης που ισχύουν για τα Δι¬ 
αρθρωτικά Ταμεία. 

Ο Οργανισμός θα καταβάλλει χρήματα μόνο εφόσον 
έχει εισπράξει επιχορήγηση από το Π.Δ.Ε. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του ν.2860/ 
14.11.2000, στο Ε.Π. «Κοινωνία της Πληροφορίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 31216 (2) 

Πρόγραμμα Επιχορήγησης Νέων Ελεύθερων Επαγγελ- 
ματιών Γυναικών του ΠΕΠ Πελοποννήσου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του π.δ. 63/2005 (ΦΕΚ 
Α/1998). 

2. Τις διατάξεις του π.δ.368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργα- 

τικού Δυναμικού» (ΦΕΚ 112/Α/69), όπως αναμορφώθηκε 
με τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.2001). 

4. Τις διατάξεις του άρθρου 29 του ν. 1262/1982 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συναφών 
διατάξεων» όπως τροποποιήθηκε με τα άρθρα 6 και 7 
του ν. 1836/1989 και το άρθρο 6 του ν. 2434/1996. 

5. Την υπ’ αριθμ. 112852/19.6.2002 κοινή υπουργική από¬ 
φαση Υπουργών Οικονομίας και Οικονομικών, Εργασί¬ 
ας και Κοινωνικών Ασφαλίσεων «Σύστημα Διαχείρισης, 
Αξιολόγησης, Παρακολούθησης Ελέγχου - Διαδικασία 
Εφαρμογής των Ολοκληρωμένων Παρεμβάσεων στα 
πλαίσια των Μέτρων «Τοπικές Πρωτοβουλίες για την 
Απασχόληση», των Περιφερειακών Επιχειρησιακών Προ¬ 
γραμμάτων (ΠΕΠ) κατά το Γ ΚΠΣ, που συγχρηματοδο- 
τούνται από το Ευρωπαϊκό Κοινωνικό Ταμείο (Ε.Κ.Τ.)» 
(ΦΕΚ 186/Β/26.6.2000), όπως τροποποιήθηκε με την κοινή 
υπουργική απόφασηΐΐ 0125/04 (ΦΕΚ 104/Β/23.1.2004). 

6. Την υπ. αριθμ. 112810/18.6.2002 κοινή απόφαση 
Υπουργών Οικονομίας και Οικονομικών και Εργασίας και 
Κοινωνικών Ασφαλίσεων, σχετικά με την «Τροποποίηση 
της υπ. αριθμ. 5387/8.10.2001 απόφαση του Υπουργού 
Εργασίας και Κοινωνικών Ασφαλίσεων, που ορίζει το 
«Σύστημα Διαχείρισης, Παρακολούθησης, Αξιολόγησης 
και Ελέγχου Ενεργειών παροχής Συνοδευτικών Υπο¬ 
στηρικτικών Υπηρεσιών συγχρηματοδοτούμενων από 
το Ευρωπαϊκό Κοινωνικό Ταμείο (ΕΚΤ) στο πλαίσιο του 
Γ’ Κ.Π.Σ. (2000-2006)» όπως αυτή ισχύει. 

7. Την υπ’ αριθμ. 113665/19.6.2002 κοινή υπουργική 
απόφασηΥπουργών Οικονομίας και Οικονομικών, Εργα¬ 
σίας και Κοινωνικών Ασφαλίσεων «Σύστημα Διαχείρισης, 
Αξιολόγησης, Παρακολούθησης Ελέγχου - Διαδικασία 
Εφαρμογής των Ολοκληρωμένων Παρεμβάσεων στα 
πλαίσια των Μέτρων «Ολοκληρωμένες Παρεμβάσεις 
Αστικής Ανάπτυξης - ΕΚΤ», των Περιφερειακών Επιχει¬ 
ρησιακών Προγραμμάτων (ΠΕΠ) κατά το Γ’ ΚΠΣ, που 
συγχρηματοδοτούνται από το Ευρωπαϊκό Κοινωνικό 
Ταμείο (Ε.Κ.Τ.)» (ΦΕΚ 1185/Β/12.9.2002). 

8. Την υπ’ αριθμ. 110505/10.2.2003 κοινή υπουργική 
απόφασηΥπουργών Οικονομίας και Οικονομικών, Ερ¬ 
γασίας και Κοινωνικών Ασφαλίσεων και Γεωργίας «Σύ¬ 
στημα Διαχείρισης, Αξιολόγησης, Παρακολούθησης 
Ελέγχου - Διαδικασία Εφαρμογής των Ολοκληρωμένων 
Παρεμβάσεων στα πλαίσια των Μέτρων «Ολοκληρω¬ 
μένες Παρεμβάσεις Ανάπτυξης Ορεινών/Μειονεκτικών 
Περιοχών - ΕΚΤ», των Περιφερειακών Επιχειρησιακών 
Προγραμμάτων (ΠΕΠ) κατά το Γ’ ΚΠΣ, που συγχρηματο- 
δοτούνται από το Ευρωπαϊκό Κοινωνικό Ταμείο (Ε.Κ.Τ.)» 
(ΦΕΚ216/Β/18.2.03). 

9. Τις διατάξεις του νόμου 2860/2000 (ΦΕΚ 251/Α/14 
.1/.2000) “Διαχείριση, Παρακολούθηση καΓΕλεγχος του 
Κοινοτικού Πλαισίου Στήριξης και άλλες διατάξεις”. 

10. Τις διατάξεις του Αρθρου 44 του νόμου 2972/2001 
«Εκσυγχρονισμός της Οργάνωσης και της Λειτουργίας 
του Ιδρύματος Κοινωνικών Ασφαλίσεων και άλλες δια¬ 
τάξεις» (ΦΕΚ291/Α/27.12.2001). 

11. Τις διατάξεις του Κανονισμού (ΕΟΚ) αριθμ. 1260/1999 
του Συμβουλίου της 20.7.1999 “Περί γενικών διατάξεων 
για τα Διαρθρωτικά Ταμεία”. 

12. Τ ις διατάξεις του Κανονισμού ΕΚΤ αριθ. 1784/1999 
της 12ης Ιουλίου 1999 του Ευρωπαϊκού Κοινοβουλίου και 
του Συμβουλίου, σχετικά με το Ευρωπαϊκό Κοινωνικό 
Τ αμείο. 


13. Τις διατάξεις του Κανονισμού 1685/2000, της Επι¬ 
τροπής της 28ης Ιουλίου 2000 για τη θέσπιση λεπτο¬ 
μερών κανόνων εφαρμογής του κανονισμού (ΕΚ) αριθμ. 
1260/1999 του Συμβουλίου της 20.7.1999, όσον αφορά 
την επιλεξιμότητα των δαπανών των ενεργειών που 
συγχρηματοδοτούνται από τα Διαρθρωτικά Ταμεία. 

14. Τις διατάξεις του Κανον. 1159/2000 της Επιτροπής 
της 30ης Μα'ΐου για τις δράσεις πληροφόρησης και 
δημοσιότητας που πρέπει να αναλαμβάνουν τα κράτη 
μέλη σχετικά με τις παρεμβάσεις των Διαρθρωτικών 
ταμείων. 

15. Την απόφαση της Επιτροπής σχετικά με την έγκρι¬ 
ση του Κοινοτικού Πλαισίου Στήριξης για τις Κοινοτι¬ 
κές Διαρθρωτικές Παρεμβάσεις στις Περιφέρειες που 
υπάγονται στο στόχο αριθ. 1 στην Ελλάδα Ε (2000) 
3405/28.11.2000). 

16. Τις αποφάσεις της Ευρωπαϊκής Επιτροπής σχετικά 
με την έγκριση του Επιχειρησιακού Προγράμματος της 
Περιφέρειας Πελοποννήσου Ε (2001) 806/09/04/2001, Νο 

2000 ΟΒ 161Ρ0003. 

17. Τους επιδιωκόμενους στόχους, τις προτεραιότητες, 
τις κατευθύνσεις και τα αποτελέσματα, όπως περιγρά- 
φονται στο ανωτέρω Επιχειρησιακό Προγράμματα. 

18. Τις διατάξεις του Κανον. 438/2001 της 2ας Μαρτίου 

2001 για θέσπιση λεπτομερών κανόνων εφαρμογής του 
κανον. (ΕΚ) αριθ. 1260/1999 του Συμβουλίου όσον αφορά 
τα συστήματα διαχείρισης και ελέγχου των παρεμβά¬ 
σεων των Διαρθρωτικών Ταμείων. 

19. Τις διατάξεις του Κανον. 448/2001 της επιτροπής 
της 2ας Μαρτίου 2001 της επιτροπής του Κανον. (ΕΚ) 
1260/1999 του Συμβουλίου όσον αφορά την διαδικασία 
διενέργειας δημοσιονομικών διορθώσεων στην παρέμ¬ 
βαση που χορηγείται στο πλαίσιο των Διαρθρωτικών 
Ταμείων. 

20. Τις διατάξεις του Κανον. (ΕΚ) αριθ. 2204/2002 της 
Επιτροπής της 12ης Δεκεμβρίου σχετικά με την εφαρ¬ 
μογή των άρθρων 87 και 88 της ΕΚ στις κρατικές ενι¬ 
σχύσεις για την απασχόληση. 

21. Την ισχύουσα φορολογική νομοθεσία και ιδίως το νο¬ 
μότυπο των φορολογικών στοιχείων και παραστατικών. 

22. Την υπ’ αριθμ. 2007892/461/1998 Κοινή απόφαση 
περί “Ανακτήσεως αχρεωστήτως ή παρανόμως κατα- 
βληθέντων ποσών από εθνικούς πόρους ή πόρους της 
Ευρωπαϊκής Ένωσης στα πλαίσια της υλοποίησης κοι¬ 
νοτικών πολιτικών”. 

23. Την υπ’ αριθμό 18527/ΓΔΑΠΠΠ.Δ.Ε 156/7.6.2001 (ΦΕΚ 
Β 758/15.6.2001). απόφαση του Υφυπουργού Εθνικής Οικο¬ 
νομίας «Τύπος και περιεχόμενο απόφασης ένταξης πρά¬ 
ξης σε Επιχειρησιακό Πρόγραμμα του Κ.Π.Σ. 2000- 2006, 
σύμφωνα με το άρθρο 5, παρ. 3 του νόμου 2860/2000». 

24. Την υπ’ αριθμό 107900/16.3.2001 (ΦΕΚ Β 599,21.5.2001) 
Κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Εθνικής Οικονομίας, Οικο¬ 
νομικών και Εργασίας και Κοινωνικών Ασφαλίσεων για 
τη Σύσταση και Λειτουργία Ειδικών Υπηρεσιών περί «Συ¬ 
ντονισμού και Παρακολούθησης Δράσεων Ευρωπαϊκού 
Κοινωνικού Ταμείου» και «Εφαρμογής Συγχρηματοδοτού¬ 
μενων Ενεργειών από το Ευρωπαϊκό Κοινωνικό Τ αμείο». 

25. Τις διατάξεις του άρθρου 18 του ν.2503/1997 «Διοί¬ 
κηση, Οργάνωση, Στελέχωση για την Περιφέρεια, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

26. Το ν.2601/1998 Ενισχύσεις Ιδιωτικών Επενδύσε¬ 
ων (ΦΕΚ 81/Α/15.04.1998), όπως τροποποιήθηκε από το 
ν.3299/04 (ΦΕΚ 261/Α') 

27. Την υπ. αριθμ. 57309/5.7.1999 Εγκύκλιο του ΥΠΟΙ- 
ΚΟ με θέμα «Προσδιορισμός περιοχών της Ελληνικής 
Επικράτειας που εντάσσονται στη Δ’ περιοχή κινήτρων 
σύμφωνα με την πρώτη περίπτωση της παραγρ. 1 του 
άρθρου 4 του ν.2601/1998 όπως ισχύει». 

28. Το άρθρο 10 του ν.3227/2004 (ΦΕΚ 31/Α/2004) 
«Μέτρα για την αντιμετώπιση της ανεργίας και άλλες 
διατάξεις». 

29. Τις διατάξεις του άρθρου 13 του ν.2150/1994 (ΦΕΚ 
98 Α) «Εθνικό Ινστιτούτο Εργασίας και άλλες διατά¬ 
ξεις». 

30. Το ν.2874/2000 (ΦΕΚ 286 Α) «Προώθηση της απα¬ 
σχόλησης και άλλες διατάξεις». 

31. Τις διατάξεις του άρθρου 18 του ν.2224/1994 (ΦΕΚ 
112 Α) «Ρύθμιση θεμάτων εργασίας, συνδικαλιστικών δι¬ 
καιωμάτων κλπ.» 

32. Τον Κανονισμό (ΕΚ) 994/1998 του Συμβουλίου της 
7ης Μαϊου 1998, για την εφαρμογή των άρθρων 92 και 
93 της συνθήκης για την ίδρυση της Ευρωπαϊκής Κοι¬ 
νότητας σε ορισμένες κατηγορίες οριζόντιων κρατικών 
ενισχύσεων. 

33. Τον Κανονισμό (ΕΥΡΑΤΟΜ, ΕΚ) 2185/1996 του Συμ¬ 
βουλίου της 11ης Νοεμβρίου 1996 σχετικά με τους ελέγ¬ 
χους και εξακριβώσεις που διεξάγει επιτοπίως η Επιτρο¬ 
πή για την προστασία των οικονομικών συμφερόντων 
των ΕΚ από απάτες και λοιπές παρατυπίες. 

34. Τον Κανονισμό (ΕΥΡΑΤΟΜ, ΕΚ) 2988/1995 του Συμ¬ 
βουλίου της 18ης Δεκεμβρίου 1995 σχετικά με την προ¬ 
στασία των οικονομικών συμφερόντων των ΕΚ. 

35. Τον Κανονισμό ( ΕΚ) 1105/2003 του Συμβουλίου της 


26ης Μαϊου 2003 για την τροποποίηση του κανονισμού 
ΕΚ 1260/1999. 

36. Τον Κανονισμό 1784/1999 του Ευρωπαϊκού Κοινο¬ 
βουλίου και του Συμβουλίου της 12.7.1999 σχετικά με 
το ΕΚΤ. 

37. Τις οδηγίες της Διαχειριστικής Αρχής του ΚΠΣ 
περί κριτηρίων και κανόνων επιλεξιμότητας δαπανών και 
λογιστικής παρακολούθησης στο πλαίσιο του Γ'ΚΠΣ. 

38. Την υπ’αριθμ. 1461/27/24.5.2005 απόφαση του 
Δ.Σ. του ΟΑΕΔ, που μας υποβλήθηκε με το υπ’ αριθμ. 
Β120601/21.6.2005 έγγραφό του. 

39. Την υπ’ αριθμ. 38435/ΔΕ-7053/18.10.2005 απόφαση 
του Υπουργού Οικονομίας και Οικονομικών, με την οποία 
εγκρίθηκε η ένταξη του Προγράμματος επιχορήγησης 
Νέων Ελεύθερων Επαγγελματιών γυναικών στο πλαίσιο 
του μέτρου 5.3 στην Περιφέρεια Πελοποννήσου στο 
Πρόγραμμα Δημοσίων Επενδύσεων (π.δ.Ε) 2005, στη 
ΣΑΕ 034/3. 

40. Το γεγονός ότι από τις διατάξεις της παρούσας 
Κοινής Υπουργικής απόφασης προκαλείται δαπάνη σε 
βάρος του Προγράμματος Δημοσίων Επενδύσεων και 
ως εκ τούτου εμπίπτει στις διατάξεις της παρ. 3 του 
άρθρου 22 του ν. 2362/1995, αποφασίζουμε: 

Καταρτίζουμε Πρόγραμμα Επιχορήγησης διακοσίων 
εβδομήντα επτά (277) Νέων Ελεύθερων Επαγγελματιών 
(Ν.Ε.Ε.) Γυναικών, ηλικίας 18 έως 64 ετών, στα πλαί¬ 
σια του Περιφερειακού Επιχειρησιακού Προγράμματος 
(ΠΕΠ) Πελοποννήσου, με διακριτικό τίτλο «Πρόγραμμα 
Ν.Ε.Ε. ΓΥΝΑΙΚΩΝ-ΠΕΠ ΠΕΛΟΠΟΝΝΗΣΟΥ». 

Οι θέσεις του Προγράμματος θα καλυφθούν από 
άνεργες γυναίκες ηλικίας 18-64 ετών από το εργατικό 
δυναμικό της Περιφέρειας Πελοποννήσου και κατανέ- 
μονται ως εξής: 


ΝΟΜΟΣ 

ΥΠΗΡΕΣΙΑ 

ΚΑΤΑΝΟΜΗ 

ΑΡΓΟΛΙΔΑΣ 

Κ.Π.Α. Ναυπλίου 

30 

ΑΡΓΟΛΙΔΑΣ 

Τοπική Υπηοεσία Άονουο 

30 

ΑΡΚΑΔΙΑΣ 

Κ.Π.Α. Τοίποληο 

47 

ΚΟΡΙΝΘΙΑΣ 

Κ.Π.Α. Κοοίνθου 

40 

ΚΟΡΙΝΘΙΑΣ 

Τοπική Υπηοεσία Κιάτου 

12 

ΚΟΡΙΝΘΙΑΣ 

Τοπική Υπηοεσία Λουτοακίου 

10 

ΛΑΚΩΝΙΑΣ 

Κ.Π.Α. Σπάοτηο 

55 

ΜΕΣΣΗΝΙΑΣ 

Κ.Π.Α. Καλαυάταο 

53 

ΣΥΝΟΛΟ 

Για την επίτευξη του στόχου του Προγράμματος 
υπάρχει δυνατότητα ανακατανομής των θέσεων σε 
τοπικό επίπεδο, με απόφαση του Διοικητικού Συμβου¬ 
λίου του ΟΑΕΔ. 

Στόχος του Προγράμματος είναι η ενθάρρυνση, μέσω 
της οικονομικής ενίσχυσης, των ανέργων γυναικών ηλι¬ 
κίας 18-64 ετών από το εργατικό δυναμικό της Περιφέ¬ 
ρειας Πελοποννήσου που αποφασίζουν να δημιουργή¬ 
σουν τη δική τους μικρή επιχείρηση. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΠΡΟΓΡΑΜΜΑ¬ 
ΤΟΣ 

Θα τηρηθεί προτεραιότητα στην κάλυψη, σύμφωνα 
με την ημερομηνία υποβολής της «αίτησης υπαγωγής 
στο πρόγραμμα-υπεύθυνης δήλωσης» από την ενδια- 
φερόμενη και την αποδοχή της από τις Υπηρεσίες του 
Οργανισμού. 

Από τις 277 θέσεις: 

• ποσοστό τουλάχιστον 65% του προγράμματος θα 


καλυφθεί στο πλαίσιο της πολιτικής πρόληψης της 
μακροχρόνιας ανεργίας και θα αφορά: 

- Ανεργες νέες ηλικίας 18-25 ετών οι οποίες είναι 
εγγεγραμμένες άνεργες έως 6 μήνες στα μητρώα ανέρ¬ 
γων του Ο.Α.Ε.Δ. 

- Ανεργες ηλικίας 26-64 ετών, οι οποίες είναι εγγε¬ 
γραμμένες άνεργες έως 12 μήνες στα μητρώα ανέργων 
του Ο.Α.Ε.Δ. 

• ποσοστό μέχρι 35% θα καλυφθεί στο πλαίσιο της 
πολιτικής καταστολής της μακροχρόνιας ανεργίας και 
θα αφορά: 

- Ανεργες νέες 18-25 ετών, οι οποίες είναι εγγεγραμ¬ 
μένες άνεργες τουλάχιστον 6 μήνες στα μητρώα ανέρ¬ 
γων του Ο.Α.Ε.Δ. 

- Ανεργες ηλικίας 26-64 ετών, οι οποίες είναι εγγε¬ 
γραμμένες άνεργες τουλάχιστον 12 μήνες στα μητρώα 
ανέργων του Ο.Α.Ε.Δ. 

• Δύνανται να υπαχθούν στο πρόγραμμα μέχρι και 
πέντε (5) μέλη εταιρειών: 

- Ομορρύθμων (Ο.Ε.) 

- Ετερορρύθμων (Ε.Ε.), μόνο για τα ομόρρυθμα μέλη 
τους 

- ΕΠΕ, με την προϋπόθεση ότι έκαστος υποψήφιος 
για ένταξη στο πρόγραμμα μετέχει τουλάχιστον με πο¬ 
σοστό 20% στο εταιρικό κεφάλαιο. 

- Αστικών μη κερδοσκοπικών εταιριών. 

• Δύνανται να υπαχθούν στο πρόγραμμα μέχρι και 
πέντε (5) μέλη Συνεταιρισμών. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

2.1. Επαγγέλματα που απαιτούν την ύπαρξη κενής ορ¬ 
γανικής θέσης και συνεπώς η δημιουργία επιχείρησης 
δεν εξαρτάται από την απόφαση και την πρωτοβουλία 
της ενδιαφερόμενης, που θα μπορούσε να ενισχυθεί με 
την παροχή της επιχορήγησης. 

2.2 Όσες δημιουργούν εποχικές επιχειρήσεις, επιχει¬ 
ρήσεις χωματουργικών εργασιών, φροντιστήρια, εκπαι¬ 
δευτικές μονάδες, κυλικεία σχολείων, επιχειρήσεις τυχε¬ 
ρών, ψυχαγωγικών ή ηλεκτρονικών παιχνιδιών, καφενεία, 
πρακτορεία ΠΡΟΠΟ, ΛΟΤΤΟ, λαχείων και συναφή αυτών, 
επιχειρήσεις που λειτουργούν αποκλειστικά και μόνο 
τις βραδινές ώρες (10μμ- 6πμ ), καθώς και επιχειρήσεις 
που παρέχουν ψυχαγωγικές υπηρεσίες μαζικού χαρα¬ 
κτήρα (νυκτερινά κέντρα διασκέδασης, αναψυκτήρια, 
ντίσκο κ.ά.) 

2.3. Ανώνυμες Εταιρείες (Α.Ε) 

2.4. Όσες ζητούν να ενταχθούν στο πρόγραμμα με 
δραστηριότητα όμοια με αυτή που είχε επιχείρηση, η 
οποία διέκοψε τη λειτουργία της και ανήκε σε συγγε¬ 
νικό τους πρόσωπο εξ αίματος ή αγχιστείας α’ βαθμού 
ή οι σύζυγοί τους, κατά τους τελευταίους δώδεκα (12) 
μήνες πριν την έναρξη της επιχείρησης τους στη Δ.Ο.Υ., 
εκτός των περιπτώσεων στις οποίες ο προηγούμενος 
ιδιοκτήτης συνταξιοδοτήθηκε ή απεβίωσε. 

2.5. Όσες είχαν άλλη επιχείρηση κατά τους έξι (6) μή¬ 
νες πριν από τη νέα έναρξη επιτηδεύματος στη Δ.Ο.Υ., 
καθώς και αυτές που έχουν επιχορηγηθεί στο παρελ¬ 
θόν, ανεξάρτητα χρονικής περιόδου, είτε από το γενικό 
Πρόγραμμα των Νέων Ελεύθερων Επαγγελματιών, είτε 
από αντίστοιχο εξειδικευμένο Πρόγραμμα (στον Τομέα 
Πολιτισμού, Περιβάλλοντος κ.λ.π.). 

3. ΠΡΟΫΠΟΘΕΣΕΙΣ ΓΙΑ ΤΗΝ ΔΙΑΔΙΚΑΣΙΑ ΥΠΑΓΩΓΗΣ 

Η διαδικασία υπαγωγής στο πρόγραμμα περιλαμβάνει 

δύο στάδια, την προέγκριση, δηλαδή την αποδοχή από 
τις Υπηρεσίες του Ο.Α.Ε.Δ. της «αίτησης υπαγωγής στο 
πρόγραμμα - υπεύθυνης δήλωσης» από την ενδιαφερό- 
μενη και την υπαγωγή, δηλαδή την έκδοση εγκριτικής 
απόφασης από την Υπηρεσία, ύστερα και από τη θετική 
εισήγηση του πρώτου επιτόπιου ελέγχου. 

3.1. ΠΡΟΕΓΚΡΙΣΗ 

Οι προϋποθέσεις υπαγωγής των ενδιαφερομένων 
στο πρόγραμμα στο στάδιο της προέγκρισης είναι οι 
εξής: 

3.1.1. Να έχουν την ιδιότητα της άνεργης και να δια¬ 
θέτουν Δελτίο Ανεργίας σε ισχύ μέχρι την ημερομηνία 
έναρξης της δραστηριότητάς τους. 

3.1.2. Να έχουν συμπληρώσει το τυποποιημένο έντυπο 
εξατομικευμένης προσέγγισης, το οποίο θα είναι υπογε¬ 
γραμμένο από τον εργασιακό σύμβουλο ή τον αρμόδιο 
υπάλληλο και τις ίδιες. 

3.1.3. Να έχουν κάνει έναρξη επιτηδεύματος μετά τη 
διαδικασία της εξατομικευμένης και υποχρεωτικά από 


τη δημοσίευση της παρούσας κοινή υπουργική απόφα- 
σηστο ΦΕΚ. 

3.1.4. Να έχουν την Ελληνική υπηκοότητα ή την υπη¬ 
κοότητα άλλου Κράτους- Μέλους την Ε.Ε. ή να είναι 
ομογενείς που έχουν δικαίωμα διαμονής και απασχό¬ 
λησης στη χώρα μας. Επίσης, να διαθέτουν Αριθμό Φο¬ 
ρολογικού Μητρώου (ΑΦΜ). 

3.1.5. Να έχουν υποβάλλει τυποποιημένη «αίτηση υπα¬ 
γωγής στο πρόγραμμα-υπεύθυνη δήλωση» στην οποία 
θα δηλώνουν ότι γνωρίζουν και αποδέχονται τη δια¬ 
δικασία και τους όρους ένταξης και συμμετοχής τους 
στο πρόγραμμα, θα περιγράφουν επαρκώς το σχέδιό 
τους για τη δημιουργία νέας επιχείρησης και θα δηλώ¬ 
νουν τα απαραίτητα στοιχεία για την υπαγωγή τους 
στο Πρόγραμμα. Η αίτηση υποβάλλεται στην Υπηρεσία 
Απασχόλησης του Ο.Α.Ε.Δ. του τόπου λειτουργίας της 
επιχείρησης. Ως τόπος λειτουργίας νοείται, καταρχήν, 
η έδρα της επιχείρησης και σε ειδικές περιπτώσεις (π.χ. 
πλανόδιες επιχειρήσεις) θα υποδεικνύεται συγκεκριμέ¬ 
νος χώρος εγκατάστασής της. 

3.1.6. Να υπάρχουν κενές θέσεις ανά Υπηρεσία, στην 
αρμοδιότητα της οποίας θα λειτουργήσει η επιχείρηση. 
Η αποδοχή της αίτησης από την Υπηρεσία συνεπάγεται 
προέγκριση και δέσμευση της θέσης. 

3.2 ΕΝΤΑΞΗ 

Το δεύτερο στάδιο της διαδικασίας είναι η ένταξη 
στο πρόγραμμα, η οποία ολοκληρώνεται με τη θετική 
έγκριση του επιτόπιου ελέγχου (στο χώρο της επιχεί¬ 
ρησης) από εκπρόσωπο του Οργανισμού και την έκδοση 
εγκριτικής απόφασης από την Υπηρεσία. Ο πρώτος επι¬ 
τόπιος έλεγχος πραγματοποιείται εντός ενός μηνός από 
την υποβολή της «αίτησης υπαγωγής στο πρόγραμμα 
- υπεύθυνης δήλωσης», ορίζεται κατόπιν συνεννοήσεως 
με την αιτούσα και ελέγχονται τα παρακάτω: 

3.2.1. Βεβαίωση έναρξης της δραστηριότητας της επι¬ 
χείρησης από τη Δ.Ο.Υ. 

3.2.2. Εξοφλημένα τιμολόγια ή αποδείξεις αγοράς, 
περασμένα στα επίσημα θεωρημένα από την αρμόδια 
Δ.Ο.Υ. βιβλία της επιχείρησής τους, αξίας τουλάχιστον 
ίσης με το 40% του ποσού της επιχορήγησης (εμπο¬ 
ρεύματα, εξοπλισμοί, πρώτες ύλες κ.λπ.). Λογίζονται και 
τα έξοδα ενοικίων, καθώς και τα έξοδα του παιδικού 
σταθμού που τυχόν πληρώνει η νέα επιχειρηματίας για 
τη φύλαξη των παιδιών της, ώστε να μπορεί να απα¬ 
σχολείται στην επιχείρηση. Στην περίπτωση που η νέα 
επιχειρηματίας έχει ως επαγγελματική έδρα την οικία 
της (α. μητέρα παιδιού σε προσχολική ηλικία, β. γυναίκα 
που φροντίζει στην οικία της συγγενείς Α' βαθμού με 
αναπηρία άνω του 70%) λαμβάνεται υπόψη το 1/3 των 
δαπανών που αφορούν ενοίκια, ΔΕΗ κλπ της οικίας. 
Για τις περιπτώσεις των υποψηφίων που συμμετέχουν 
στη δημιουργία νέων Εταιρειών και Συνεταιρισμών, τα 
εξοφλημένα τιμολόγια ή οι αποδείξεις αγοράς υπολογί¬ 
ζονται κατά το τμήμα εκείνο το οποίο αντιστοιχεί στη 
συμμετοχή εκάστης των υποψηφίων στο κεφάλαιο της 
Εταιρείας ή του Συνεταιρισμού. 

3.2.3. Καταστατικό σύστασης της Εταιρίας ή του Συνε¬ 
ταιρισμού, εφόσον πρόκειται για Εταιρία ή Συνεταιρισμό 
στον οποίο συμμετέχει η ενδιαφερόμενη. 

3.2.4. Μισθωτήριο. 

3.2.5 Νόμιμα πιστοποιητικά για την άσκηση του επαγ¬ 
γέλματος της, όπου αυτά απαιτούνται. Τα νόμιμα πιστο¬ 
ποιητικά δύναται να διαθέτει είτε η ίδια, είτε ένας του- 

λάχιστον από τους απασχολούμενους στην επιχείρησή 
της και σε περίπτωση εταιρίας είτε ο ένας τουλάχιστον 
από τους εταίρους που απασχολείται στην εταιρεία, 
είτε ένας από τους απασχολούμενους σ’ αυτή. 

3.2.6. Να απασχολούνται στην επιχείρησή τους και να 
είναι ασφαλισμένες κατά κύριο λόγο στον Ασφαλιστικό 
Φορέα που υπάγεται η επιχείρηση. 

3.2.7. Η επιχείρηση να λειτουργεί σε χώρο ανεξάρτητο 
και κατάλληλα διαμορφωμένο (εκτός του χώρου κατοι¬ 
κίας του επαγγελματία), κατά τρόπο ώστε να υπηρετεί 
ικανοποιητικά το σκοπό της. Επιτρέπεται κατ' εξαίρε¬ 
ση η λειτουργία της επιχείρησης σε χώρο εντός της 
οικίας (κατάλληλα διαμορφωμένο) στις περιπτώσεις: 
α) μητέρας παιδιού σε προσχολική ηλικία, β) γυναίκας 
που φροντίζει στην οικία της συγγενείς Α’ βαθμού με 
αναπηρία άνω του 70%. 

3.2.8. Κατά την διάρκεια του πρώτου ελέγχου, η αι¬ 
τούσα θα πρέπει να παραδώσει φωτοαντίγραφα των 
παραπάνω πιστοποιητικών στον ελεγκτή, προκειμένου 
αυτά να τεθούν στο αρχείο της Υπηρεσίας. 

Σε περίπτωση που συντρέχουν οι προϋποθέσεις υπα¬ 
γωγής και η έκθεση του επιτόπιου ελέγχου είναι θετική, 
η ενδιαφερόμενη ενημερώνεται για την ένταξη της στο 
πρόγραμμα και καλείται να προσέλθει στην Υπηρεσία, 
μέσα σε είκοσι (20) ημερολογιακές ημέρες από την 
ημερομηνία γνωστοποίησης της ένταξής της και να 
προσκομίσει: α)Βεβαίωση φορολογικής και ασφαλιστι¬ 
κής ενημερότητας, όταν απαιτείται, β) τιμολόγιο που 
εκδίδεται σύμφωνα με το αρθρ. 12 παρ. 3 του Προε¬ 
δρικού Διατάγματος 186/92 Κ.Β.Σ. και γ) αριθμό Τρα¬ 
πεζικού Λογαριασμού, προκειμένου να της χορηγηθεί 
η προκαταβολή. 

Οι έλεγχοι των εκπροσώπων του Οργανισμού θα απο¬ 
τελούν ταυτόχρονα και υπεύθυνες δηλώσεις, η ακρί¬ 
βεια των οποίων θα διαπιστώνεται με δευτεροβάθμιους 
ελέγχους. 

4. ΑΡΜΟΔΙΟΣ ΠΡΟΪΣΤΑΜΕΝΟΣ 

Για την υπαγωγή ή μη των ενδιαφερομένων στο Πρό¬ 
γραμμα, κρίνει ο Προϊστάμενος της Υπηρεσίας Απασχό¬ 
λησης του Οργανισμού, στην αρμοδιότητα της οποίας 
λειτουργεί η επιχείρηση. 

5. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέα ελεύθερη 
επαγγελματία που υπάγεται στο πρόγραμμα καθορίζε¬ 
ται στα 9.000 ευρώ, από τα οποία 3.000 ευρώ καταβάλ¬ 
λονται με την έκδοση της εγκριτικής απόφασης και τα 
υπόλοιπα 6.000 ευρώ σε δύο (2) ισόποσες εξαμηνιαίες 
δόσεις των 3.000 ευρώ η κάθε μια, καταβαλλόμενη στο 
τέλος κάθε εξαμήνου από την υπαγωγή της και αφού 
θα έχει πραγματοποιηθεί τουλάχιστον ένας επιτόπιος 
έλεγχος κατά το ενδιάμεσο χρονικό διάστημα (όπου 
και διαπιστώνεται η κανονική λειτουργία της επιχεί¬ 
ρησης). 

Η διάρκεια της επιχορήγησης για κάθε νέα ελεύθερη 
επαγγελματία που εντάσσεται στο πρόγραμμα ορίζεται 
σε δώδεκα (12) μήνες από την ημερομηνία έκδοσης της 
σχετικής εγκριτικής απόφασης. 

6. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το δωδεκάμηνο διάστημα της επιχορήγησης η 
νέα ελεύθερη επαγγελματίας δεσμεύεται για τα εξής: 

6.1. Με τη λήξη του κάθε δμηνου από την ένταξή της 
στο πρόγραμμα και μέσα σε προθεσμία εξήντα (60) 
ημερολογιακών ημερών, υποχρεούται να προσκομίσει: 


6.1.1 Αίτηση στην οποία θα δηλώνει, ότι η επιχείρηση 
της λειτουργεί κανονικά και ότι το σύνολο των εσόδων 
και των εξόδων του προαναφερθέντος χρονικού διαστή¬ 
ματος είναι τουλάχιστον ίσο με το ήμισυ του ποσού της 
δόσης που πρόκειται να εισπράξει (δηλ. 1.500,00€), όπως 
αυτά εμφανίζονται στα βιβλία εσόδων και εξόδων της. 
Λογίζονται και τα έξοδα ενοικίων, καθώς και τα έξοδα 
του παιδικού σταθμού που τυχόν πληρώνει η νέα επιχει¬ 
ρηματίας για τη φύλαξη των παιδιών της ώστε να μπο¬ 
ρεί να απασχολείται στην επιχείρηση. Στην περίπτωση 
που η νέα επιχειρηματίας έχει ως επαγγελματική έδρα 
την οικία της λαμβάνεται υπόψη το 1/3 των δαπανών 
που αφορούν ενοίκια, ΔΕΗ κλπ της οικίας. 

6.1.2 Βεβαίωση φορολογικής και ασφαλιστικής ενη¬ 
μερότητας, όταν απαιτείται, τιμολόγιο και επικυρωμέ¬ 
να φωτοαντίγραφα του βιβλίου εσόδων - εξόδων του 
προηγούμενου εξαμήνου ή βεβαίωση καταβολής Φ.Π.Α 
στη Δ.Ο.Υ. 

6.2. Η ενταγμένη στο πρόγραμμα υποχρεούται να 
ενημερώνει την Υπηρεσία εγκαίρως και γραπτώς για 
οποιαδήποτε αλλαγή στα στοιχεία που έχει δηλώσει με 
την αίτηση για ένταξή της. Δεν είναι δυνατή η μεταφο¬ 
ρά της επιχείρησης σε περιοχή εκτός της Περιφέρειας 
Πελοποννήσου. 

6.3. Η επιχείρηση δεν πρέπει να διακόψει τη λειτουρ¬ 
γία της στο δωδεκάμηνο διάστημα της επιχορήγησης, 
αλλιώς διακόπτεται η επιχορήγηση με επιστροφή του 
καταβληθέντος ποσού, σύμφωνα με τα οριζόμενα στην 
παρ.7. 

7. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε πλη¬ 
ρωμή ποσού της επιχορήγησης στη ν.Ε.Ε., θα εφαρμό¬ 
ζονται οι διατάξεις των παρ. 7 και 8 του άρθρου 29 του 
ν.1262/1982, όπως συμπληρώθηκε από τα άρθρα 6 και 7 
του ν. 1836/1989 και η επιχορήγηση θα διακόπτεται με 
επιστροφή του αναλογούντος ποσού. 

Ειδικότερα, στις περιπτώσεις αυτές ο Προϊστάμενος 
της αρμόδιας Υπηρεσίας Απασχόλησης του Οργανισμού 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που η νέα επαγγελματίας έχει 
λάβει από τον Ο.Α.Ε.Δ. και την επιστροφή: 

• τμήματος του καταβληθέντος ποσού, κατ’ αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
δωδεκάμηνου χρόνου επιχορήγησης. 

• ολόκληρου του ποσού σε περίπτωση που διαπιστώ¬ 
νεται εξ αρχής μη τήρηση των όρων και των προϋπο¬ 
θέσεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του, εντός δεκαπέντε (15) ημερών από 
την κοινοποίηση της απόφασης στην ενδιαφερόμενη. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται, μετά από απόφαση του Δ.Σ. 
του Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ. για βεβαίωση και εί¬ 
σπραξή του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για την επαγγελματία από την ημερομηνία που 
εμφανίσθηκε το πρόβλημα. 

8. ΠΑΡΑΓΡΑΦΗ ΠΟΣΟΥ 

Εάν η νέα επαγγελματίας καταθέσει εκπρόθεσμα 
δικαιολογητικά για την καταβολή επιμέρους δόσης, η 
αξίωσή της για το συγκεκριμένο ποσό παραγράφεται 
χωρίς διακοπή της επιχορήγησης, με απόφαση του 
Προϊσταμένου της αρμόδιας Υπηρεσίας Απασχόλησης 
του Οργανισμού, εφόσον η επιχείρηση λειτουργεί και 
εξακολουθούν να τηρούνται οι όροι και οι προϋποθέσεις 
του Προγράμματος. 

9. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της νέας επαγγελματία στο 
Πρόγραμμα διαπιστωθεί ότι δεν τηρεί τους όρους ή 
τις προϋποθέσεις του, ο Προϊστάμενος της αρμόδιας 
Υπηρεσίας Απασχόλησης με απόφασή του θα ανακαλεί 
της υπαγωγή της επαγγελματία στο Πρόγραμμα και 
θα υποβάλλει αναφορά στη Διεύθυνση Γραμματείας 
Διοικητή για διενέργεια δευτεροβάθμιου ελέγχου. 

10. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχό¬ 
λησης, εφόσον αποδεδειγμένα προκύπτουν λόγοι ανω- 
τέρας βίας ή μη υπαιτιότητας της νέας επαγγελματία, 
δύναται με απόφασή του και ύστερα από αίτηση της 
ενδιαφερόμενης: 

10.1 να επιμηκύνει την προθεσμία υποβολής δικαιολο- 
γητικών της ενδιαφερόμενης για είσπραξη επιμέρους 
δόσης έως εξήντα (60) ημερολογιακές ημέρες. 

10.2. να θεραπεύσει περίπτωση δελτίου ανεργίας που 
δεν είχε θεωρηθεί για διάστημα έως τριάντα (30) ημερο¬ 
λογιακές ημέρες πριν από την έναρξη επιτηδεύματος. 

11. ΕΠΙΛΥΣΗ ΔΙΑΦΟΡΩΝ 

11.1 Οποιαδήποτε διαφορά προκύψει μεταξύ των υπο¬ 
ψηφίων ή ενταγμένων στο Πρόγραμμα νέων ελεύθε¬ 
ρων επαγγελματιών και των Υπηρεσιών του Ο.Α.Ε.Δ. θα 
επιλύεται με απόφαση της Ειδικής Επιτροπής, η οποία 
συστάθηκε με την υπ'άριθμ. 90184/21.1.2005 απόφαση 
του Υπουργού Απασχόλησης και Κοινωνικής Προστα¬ 
σίας, ύστερα από ένσταση που θα υποβάλλει η ενδι- 
αφερόμενη. 

11.2 Η ένσταση θα υποβάλλεται στην Υπηρεσία, στην 
αρμοδιότητα της οποίας υπάγεται η επιχείρηση της ενι- 
στάμενης, μέσα σε τριάντα (30) ημερολογιακές ημέρες 
από την κοινοποίηση της απόρριψης του αιτήματος ή 
της απορριπτικής απόφασης στην ενδιαφερόμενη. 

12. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ - ΔΙΑΔΙΚΑΣΙΑ 
- ΚΑΛΥΨΗ ΘΕΣΕΩΝ 

12.1 Η προθεσμία υποβολής των «αιτήσεων υπαγωγής 
στο πρόγραμμα» των υποψηφίων θα καθοριστεί από 
σχετική εγκύκλιο του Ο.Α.Ε.Δ, 

12.2 Για θέσεις που θα μείνουν κενές ύστερα από την 
έκδοση των εγκριτικών αποφάσεων, υπάρχει η δυνατό¬ 
τητα ανακατανομής των θέσεων, ύστερα από απόφαση 
του Δ.Σ. του ΟΑΕΔ. Για το σκοπό αυτό το Δ.Σ. του 
ΟΑΕΔ δύναται με απόφασή του να αναστείλει προσω¬ 
ρινά την υποβολή αιτήσεων υπαγωγής στις Υπηρεσίες 
του ΟΑΕΔ. 

12.3 Το Δ.Σ. του ΟΑΕΔ δύναται με ειδικά αιτιολογημένη 
απόφασή του να παρατείνει το πρόγραμμα μετά το πέ¬ 
ρας αυτού ή να διακόψει το πρόγραμμα στην περίπτωση 
που συμπληρωθούν οι θέσεις, είτε στο σύνολό του, είτε 
σε μεμονωμένες Υπηρεσίες Απασχόλησης. 

12.4 Γ ια κάθε άλλη ενέργεια απαραίτητη για την υλο¬ 
ποίηση του Προγράμματος που δεν καλύπτεται από 


την παρούσα απόφαση, θα εκδίδεται εγκύκλιος της Δι¬ 
οίκησης του ΟΑΕΔ. 

13. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ 

13.1 Η αρμόδια Υπηρεσία Ο.Α.Ε.Δ. υποχρεούται μετά 
από επιτόπιο έλεγχο, που γίνεται σύμφωνα με την 
αρ.2/34255/0022/6.6.2001 Κ.Υ.Α., όπως τροποποιήθηκε και 
ισχύει, να συντάσσει έκθεση, στην οποία θα καταγράφε¬ 
ται με λεπτομέρεια, αν τηρούνται οι όροι της ένταξης. 
Η έκθεση διατηρείται στο φάκελο της επαγγελματία, 
στην οποία παραδίδεται αντίγραφο. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα 
για: 

- Την πιστή τήρηση των Εθνικών και Κοινοτικών Κα¬ 
νόνων στα πλαίσια των οποίων λειτουργεί το πρόγραμ¬ 
μα. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

13.2 Οι ελεγχόμενες ν.Ε.Ε. υποχρεούνταί: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα Κ.Υ.Α. για τουλάχιστον 3 
χρόνια από την αποπληρωμή του προγράμματος. 

13.3 Για την ομαλή πορεία των προγραμμάτων και 
την επίτευξη των στόχων τους, θα παρακολουθούνται 
κάθε μήνα: 

• οι δεσμευθείσες θέσεις, οι οποίες προκύπτουν μετά 
την αποδοχή από τις Υπηρεσίες του ΟΑΕΔ, των «αιτή¬ 
σεων υπαγωγής στο πρόγραμμα-υπεύθυνων δηλώσεων» 
των ενδιαφερομένων. 

• οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων 

• η καταβολή επιχορηγήσεων κ.λ.π. 

13.4 Η νέα ελεύθερη επαγγελματίας υποχρεούται στην 
παροχή στοιχείων στην Υπηρεσία για σκοπούς αξιολό¬ 
γησης του Προγράμματος, ακόμη και μετά το πέρας του 
δωδεκαμήνου της επιχορήγησης και ανεξάρτητα από 
την εξέλιξή της και τη συνέχιση ή μη της λειτουργίας 
της επιχείρησης. 

14. ΕΛΕΓΚΤΙΚΑ ΟΡΓΑΝΑ 

14.1 Ελέγχους διενεργούν οι υπάλληλοι του Ο.Α.Ε.Δ. 
σύμφωνα με τα οριζόμενα στην Κοινή Υπουργική από¬ 
φαση υπ’ αριθμ. 2/34255/0022/6.6.2001, όπως τροποποι¬ 
ήθηκε και ισχύει. 

14.2 Ελεγκτικά Οργανα που αναφέρονται, κατ’ εφαρ¬ 
μογή του ν. 2860/14.11.2000. 

10.3 Οργανα της Ευρωπαϊκής Ένωσης και Υπάλληλοι 
του Υπουργείου Οικονομίας και Οικονομικών (Ε.Δ.ΕΛ.). 

15. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑ¬ 
ΤΟΣ 

Ο ΟΑΕΔ υποχρεούται να εκδώσει εγκύκλιο στην οποία 
θα εξειδικεύεται ο τρόπος εφαρμογής της παρούσας 
απόφασης. 

16. ΚΑΛΥΨΗ ΔΑΠΑΝΗΣ 

Το πρόγραμμα ν.Ε.Ε. ΓΥΝΑΙΚΩΝ-ΠΕΠ ΠΕΛΟΠΟΝΝΗΣΟΥ 
θα καλύψει δαπάνη 2.493.000,00 € σε βάρος του προϋ¬ 
πολογισμού του ΟΑΕΔ, αναλυτικά κατά έτος ως εξής: 

Για το έτος 2006:1.662.000,00 € 

Γ ια το έτος 2007: 831.000,00 € 

Η δαπάνη θα βαρύνει τον προϋπολογισμό του ΟΑΕΔ 

με τα στοιχεία ΚΑΕ 2493 Η (ΝΕΕ - ΠΕΠ). Όλες οι προ- 
αναφερόμενες δαπάνες προβλέπεται να συγχρηματο- 
δοτηθούν από της Ευρωπαϊκή Ένωση, στα πλαίσια του 
Περιφερειακού Επιχειρησιακού Προγράμματος (ΠΕΠ) 
Πελοπόννησου 2000 - 2006 του Γ' Κοινοτικού Πλαισίου 
Στήριξης για την Ελλάδα, με τα ποσοστά συγχρηματο- 
δότησης που ισχύουν για τα Διαρθρωτικά Ταμεία. 

Ο Οργανισμός θα καταβάλλει χρήματα μόνο εφόσον 
έχει εισπράξει επιχορήγηση από το Π.Δ.Ε. 

Οι χρηματοροές του Προγράμματος γίνονται σύμ¬ 
φωνα με τη διαδικασία που περιγράφεται, βάσει του 


ν.2860/14.11.2000, στο Περιφερειακό Επιχειρησιακό Πρό¬ 
γραμμα (ΠΕΠ) Πελοποννήσου 2000-2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θ 1.9·" - θ-ηπ3ίΙ: ννθβΓΠθδίθΓ @ θΙ·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

εθκο 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοτη και μέχρι 100 σελίδες σε 5 Θυτο προσαυξανόμενη κατα 
1 θυτο ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ί3Χ: 210 - 4071010 ίηίειτιεί: ΗΙΙρ://νννννν.ε1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225€ 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65€ 33€ 

Ανωτάτου Ειδικού Δικαστηρίου (Α.Ε.Δ.) 10€ ΔΩΡΕΑΝ 

Ανωνύμων Εταιρειών & Ε.Π.Ε. 2.250€ 645€ 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυπο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 Θυιτ>. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθπίθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















